Laugarnesskóli stendur við Kirkjuteig 24 í Reykjavík og er einsetinn grunnskóli fyrir börn í 1. - 6. bekk . Einkunnarorð skólans eru lífsgleði , nám , samvinna , kærleikur , ósk . Saga skólans Laugarnesskóli er teiknaður af Einari Sveinssyni húsameistara og er einn af elstu skólum Reykjavíkur Hann tók til starfa 19. október 1935 og fyrsta árið voru tíu kennarar við skólann . Frá 1969 var hann eingöngu barnaskóli og frá haustinu 2002 fyrir 1. – 6. bekk . Frá því að hann hóf störf hafa ýmsar hefðir orðið til sem eru orðnar fastir liðir í skólastarfinu og margt er það sem skapar honum einstaka sérstöðu meðal grunnskóla Reykjavíkur . Má þar nefna listaverka - og náttúrugripasafn skólans , söng og leiklistarhefðir að ógleymdu skólaselinu í Katlagili í Mosfellsdal sem á sér yfir 50 ára sögu skógræktar , uppbyggingar og útikennslu . Stefna skólans er að viðhalda grónum hefðum og þróa þær með það að leiðarljósi að nemendur skólans þroskist við að taka þátt í þeim .